ตำบลเขาพัง

เขาพัง เป็นตำบลในอำเภอบ้านตาขุน จังหวัดสุราษฎร์ธานี เป็นที่ตั้งของเขื่อนรัชชประภา เขตพื้นที่ทั้งหมดเป็นพื้นที่ของการไฟฟ้าฝ่ายผลิตแห่งประเทศไทย และมีพื้นที่อ่างเก็บน้ำและภูเขาเป็นส่วนมาก จึงมีพื้นที่อยู่ในเขตรักษาพันธุ์สัตว์ป่าคลองนาคา เขตรักษาสัตว์ป่าคลองแสงและอุทยานแห่งชาติเขาสก
เขื่อนรัชชประภา (เชี่ยวหลาน)

**ที่ตั้งและอาณาเขต**
ตำบลเขาพัง มีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับตำบลนาคา (อำเภอสุขสำราญ จังหวัดระนอง) และตำบลตะกุกเหนือ (อำเภอวิภาวดี)- ทิศตะวันออก ติดต่อตำบลท่าขนอน ตำบลกะเปา (อำเภอคีรีรัฐนิคม) และตำบลพะแสง ตำบลพรุไทย - ทิศใต้ ติดต่อกับตำบลคลองศก ตำบลพังกาญจน์ (อำเภอพนม) และตำบลคุระ (อำเภอคุระบุรี จังหวัดพังงา)- ทิศตะวันตก ติดต่อกับตำบลคุระ ตำบลแม่นางขาว (อำเภอคุระบุรี จังหวัดพังงา) และตำบลกำพวน ตำบลนาคา (อำเภอสุขสำราญ จังหวัดระนอง)
อ่างเก็บน้ำเขื่อนรัชชประภา

**ประวัติ**
เขาพัง เดิมเป็นตำบลของอำเภอคีรีรัฐนิคม จังหวัดสุราษฎร์ธานี ในปี พ.ศ. 2516 มีการแยกกิ่งอำเภอบ้านตาขุน ออกจากการปกครองของอำเภอคีรีรัฐนิคม มี 5 ตำบล ได้แก่ ตำบลเขาวง ตำบลไกรสร ตำบลเขาพัง ตำบลพะแสง และตำบลพรุไทย และตั้งเป็นอำเภอบ้านตาขุนในปี พ.ศ. 2519 ตำบลเขาพังจึงย้ายมาขึ้นกับอำเภอบ้านตาขุน 
ต่อมาเขื่อนรัชชประภา เริ่มดำเนินการก่อสร้างเมื่อวันที่ 9 กุมภาพันธ์ พ.ศ. 2525 มีการเพิกถอนพื้นที่เขตรักษาพันธุ์สัตว์ป่าคลองแสงที่อยู่ในพื้นที่ตำบลไกรสร และตำบลเขาพัง 3 ครั้งเนื่องจากเป็นพื้นที่น้ำท่วมตามโครงการเขื่อนเชี่ยวหลาน ในปี พ.ศ. 2526 พ.ศ. 2528 พ.ศ. 2529 ทำให้พื้นที่ตำบลไกรสรสิ้นสภาพความเป็นตำบล ในวันที่ 12 ธันวาคม พ.ศ. 2529 จึงดำเนินการยุบตำบลไกรสร และโอนพื้นที่หมู่บ้านให้ตำบลเขาพัง ดังนี้- หมู่ที่ 1 บ้านบางแก้ว ตำบลไกรสร (เดิม) โอนมาขึ้นกับหมู่ที่ 3 บ้านหน้าฮะ ตำบลเขาพัง- หมู่ที่ 2 บ้านปากแปะ ตำบลไกรสร (เดิม) โอนมาขึ้นกับหมู่ที่ 3 บ้านหน้าฮะ ตำบลเขาพัง- หมู่ที่ 3 บ้านไกรสร ตำบลไกรสร (เดิม) โอนมาขึ้นกับหมู่ที่ 3 บ้านหน้าฮะ ตำบลเขาพัง- หมู่ที่ 4 บ้านเชี่ยวกอ ตำบลไกรสร (เดิม) โอนมาขึ้นกับหมู่ที่ 3 บ้านหน้าฮะ ตำบลเขาพัง- หมู่ที่ 5 บ้านวังขอน ตำบลไกรสร (เดิม) โอนมาขึ้นกับหมู่ที่ 3 บ้านหน้าฮะ ตำบลเขาพัง
เขื่อนรัชชประภาแล้วเสร็จในเดือนกันยายน พ.ศ. 2530 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พร้อมด้วยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ได้เสด็จพระราชดำเนินเปิดเขื่อนรัชชประภา และโรงไฟฟ้าพลังน้ำ เมื่อวันที่ 30 กันยายน พ.ศ. 2530 หลังจากนั้นได้อพยพประชาชนจากแนวสร้างเขื่อนให้มีที่อยู่ที่ทำกิน บริเวณใกล้เขื่อนฯ บางส่วน
ปี พ.ศ. 2534 ชุมชนจัดสรรของการไฟฟ้าฝ่ายผลิตแห่งประเทศไทยที่ประชาชนอพยพจากแนวสร้างเขื่อน ได้แยกพื้นที่บางส่วนของหมู่ 3 บ้านหน้าฮะ, หมู่ 4 บ้านไกรสร และหมู่ 5 บ้านเชี่ยวหลาน ที่มีชุมชนหนาแน่น เป็นที่ตั้งของโรงเรียน สถานีตำรวจภูธร ของเขตสภาตำบลเขาพัง มาตั้งเป็น สุขาภิบาลเขาพัง

**การแบ่งเขตการปกครอง**

**การปกครองส่วนภูมิภาค**
ตำบลเขาพังแบ่งพื้นที่การปกครองออกเป็น 5 หมู่บ้าน ได้แก่

**การปกครองส่วนท้องถิ่น**
ตำบลเขาพังเดิมมีฐานะเป็นสภาตำบลเขาพัง ในปี พ.ศ. 2517 ก่อนที่บางส่วนของสภาตำบลเขาพังจะแยกไปตั้งเป็นสุขาภิบาลเขาพัง ในปี พ.ศ. 2534 ส่วนเขตสภาตำบลเขาพัง (เฉพาะนอกเขตสุขาภิบาลเขาพัง) ได้รับการจัดตั้งเป็นองค์การบริหารส่วนตำบลเขาพังใน พ.ศ. 2539 
สุขาภิบาลเขาพังจัดตั้งเป็นเทศบาลตำบลเขาพังใน พ.ศ. 2542 ต่อมาในปี พ.ศ. 2546 กระทรวงมหาดไทยได้พิจารณาให้องค์การบริหารส่วนตำบลเขาพังที่มีประชากรเพียง 1,253 คน และ 411 ครัวเรือน ต้องควบรวมพื้นที่เข้ากับเทศบาลตำบลเขาพังในวันที่ 29 กันยายน พ.ศ. 2547 เนื่องจากมีประชากรและรายได้ไม่เพียงพอต่อการเป็นองค์การบริหารส่วนตำบล โดยการควบรวมนี้ทำให้เทศบาลตำบลเขาพัง มีพื้นที่ครอบคลุมตำบลเขาพังทั้งหมด
ในวันที่ 17 ธันวาคม พ.ศ. 2547 เทศบาลตำบลเขาพังมีประสงค์ที่จะขอเปลี่ยนชื่อเพื่อความเหมาะสมและสอดคล้องตามเจตนารมณ์ของประชาชนในเขตเทศบาล โดยเปลี่ยนชื่อเทศบาลตำบลเป็น "เทศบาลตำบลบ้านเชี่ยวหลาน"

**ประชากร**
พื้นที่ตำบลเขาพังประกอบด้วยหมู่บ้านทั้งสิ้นจำนวน 5 หมู่บ้าน มีจำนวนประชากร 4,545 คน แบ่งเป็นชาย 2,270 คน หญิง 2,275 คน (เดือนธันวาคม 2566) เป็นตำบลที่มีจำนวนประชากรมากเป็นอันดับ 2 ในอำเภอบ้านตาขุน
 border=1px solid #AAAAAA
 border=1px solid #AAAAAA
 border=1px solid #AAAAAA
ปี พ.ศ. 2558 มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก

**อ้างอิง**

**แหล่งข้อมูลอื่น**
  เว็บไซต์เทศบาลตำบลบ้านเชี่ยวหลาน
เขาพัง
บ้านเชี่ยวหลาน